สวัสดีค่ะ พอดีเพิ่งรักษาเชื้อราในช่องคลอดหายค่ะ ต่อมาซักอาทิตย์นึงก็เป็นตกขาวมาเยอะค่ะ แต่ไม่คัน แล้วเมื่อวันพุธมีอะไรกับแฟน แฟนไม่ได้ใส่ถุงยาง แต่เขาหลั่งนอก ผ่านมา2วันพบว่าตกขาวมีสีขาวอมเหลืองนวลๆเหมือนครีมทาผิว และมีกลิ่นคาวเหมือนปลา แต่ไม่มีอาการระคายเคืองหรืออาการคัน ไม่ปวดท้อง อยากทราบว่าสาเหตุเกิดจากอะไรได้บ้างคะ และควรดูแลรักษายังไงให้กลิ่นคาวนี้หายไป เครียดมากค่ะ
สวัสดีค่ะ จากคำถามเดิมและคำถามเพิ่มเติมว่ากลับมามีตกขาวซ้ำ และมีกลิ่นเหม็นนั้น อาจมีสาเหตุมาจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 สุขอนามัยบริเวณอวัยวะเพศไม่ดี เช่นมีการหมักหมม หรืออับชื้นมากๆ ก็ก่อให้เกิดกลิ่นได้การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ควรไปพบสูตินรีแพทย์ หากคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือด ควรได้ยาจากแพทย์เท่านั้น ยังไม่ควรซื้อยาใดๆมาใช้เองค่ะ